Dezbatere fără participanţi, marţi, la Primăria Oradea, pe tema construcției Autostrăzii Transilvania, tronsonul Borș - Ogra, județul Mureș.

Agenția Națională de Protecție a Mediului și reprezentanți ai CNAIR au fost la sediul administrației locale, unde cei interesați de acest proiect puteau cere informații despre impactul pe care drumul de mare viteză îl va avea asupra mediului.

Însă, în afară de reporterul Digi24 Oradea, nimeni nu a fost prezent la dezbatere. Astfel, după 60 de minute de așteptare, reprezentanții celor două instituții au declarat ședința închisă.

Autostrada Borș-Brașov este un proiect de infrastructură început în 2004, de compania americană Bechtel. Până în acest moment, singura porțiune funcțională este între Gilău și Câmpia Turzii, pe o distanță de 52 de kilometri.

Reporter: Bogdan Băcilă

Editor web: Adrian Laboş